b'\n_START_ARTICLE_\nJoana Lipeikien\xc4\x97\n_START_SECTION_\nBiografija\n_START_PARAGRAPH_\n1969 m. baig\xc4\x97 Vilniaus universiteto Matematikos ir mechanikos fakultet\xc4\x85. 1980 m. Kauno politechnikos institute apgyn\xc4\x97 disertacij\xc4\x85, technikos moksl\xc5\xb3 kandidat\xc4\x97._NEWLINE_Nuo 1969 m. Fizikos ir matematikos instituto (nuo 1980 m. Matematikos ir informatikos institutas) darbuotoja, 1969\xe2\x80\x931978 m. vyr. in\xc5\xbeinier\xc4\x97, nuo 1985 m. mokslo darbuotoja. Nuo 1996 m. Vilniaus pedagoginio universiteto d\xc4\x97stytoja, nuo 2004 m. Informatikos katedros ved\xc4\x97ja; nuo 2008 m. profesor\xc4\x97.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 tyrim\xc5\xb3 kryptys \xe2\x80\x93 atsitiktini\xc5\xb3 signal\xc5\xb3 (ypa\xc4\x8d kalbos) apdorojimas, lietuvi\xc5\xb3 kalbos kompiuterinis apdorojimas, kompiuterin\xc4\x97s matematin\xc4\x97s sistemos, modernios mokymo technologijos. Paskelb\xc4\x97 daugiau kaip 80 mokslini\xc5\xb3 straipsni\xc5\xb3.'